PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra Proiectului de Lege  pentru modificarea şi completarea Legii muzeelor şi a colecţiilor publice nr. 311/2003
Proiectul de Lege pentru modificarea şi completarea Legii muzeelor şi a colecţiilor publice nr.311/2003  (P.L.-X 405/2005) a fost transmis Comisiei cu adresa nr. P.L-X 405 din 28 septembrie 2005.

Comisia pentru cultură, arte, mijloace de informare în masă a fost sesizată în fond cu acest proiect de Lege, în procedură de urgenţă,  spre avizare fiind transmis  Comisiei pentru buget, finanţe şi bănci, Comisiei pentru muncă şi protecţie socială, Comisiei juridice, de disciplină şi imunităţi şi Comisiei pentru administraţie publică, amenajarea teritoriului şi echilibru ecologic. Comisia a primit avize favorabile, în forma adoptată de Senat, din partea Comisiei pentru muncă şi protecţie socială, şi Comisiei juridice de disciplină şi imunităţi, iar din partea Comisiei pentru administraţie publică, amenajarea teritoriului şi echilibru ecologic, aviz favorabil cu un amendament. Comisia pentru buget, finanţe şi bănci nu a transmis avizul până la data întocmirii raportului. În redactarea raportului, Comisia a ţinut cont de avizul emis de Consiliul Legislativ.

Potrivit prevederilor art. 73 alin. din Constituţia Românie, republicată, proiectul de Lege face parte din categoria legilor organice. 

Proiectul de Lege a fost dezbătut în şedinţele Comisiei din zilele de 6,10 şi 13 octombrie,  precum şi 2 noiembrie 2005. 

În conformitate cu prevederile art. 51 şi 52 din Regulamentul Camerei Deputaţilor, la dezbateri a luat parte, din partea Guvernului, d-nul Virgil Ştefan Niţulescu, secretar de stat în Ministerului Culturii şi Cultelor, şi d-na Alice Vasile, sef birou în Ministerul Culturii şi Cultelor, iar în calitate de invitat - d-nul Ionel Cândea, preşedinte al Comisiei Naţionale a Muzeelor şi Colecţiilor. 
La lucrările Comisiei au fost prezenţi 19 deputaţi, din totalul de 21 de membri ai Comisiei.
 Proiectul de Lege a fost adoptat de Senat în şedinţa din 22 septembrie 2005.


Raportul Comisiei a fost adoptat cu unanimitatea voturilor celor prezenţi în sală în momentul votării.


Potrivit art. 75 din Constituţia României, republicată, şi a art. 86 din Regulamentul Camerei Deputaţilor, Camera Deputaţilor este Cameră decizională.


În urma dezbaterii, Comisia pentru cultură, arte, mijloace de informare în masă propune adoptarea proiectului de Lege pentru modificarea şi completarea Legii muzeelor şi a colecţiilor publice nr.311/2003,  cu amendamente.
   PREŞEDINTE,



SECRETAR,

    

Raluca TURCAN


MÁRTON Árpád Francisc
        Expert,                                                     

   Cristina DAN                                            
I. Amendamente admise

În urma dezbaterii, Comisia propune adoptarea proiectului de Lege pentru modificarea şi completarea Legii muzeelor şi a colecţiilor  publice nr. 311/2003, cu următoarele amendamente:

	Nr.crt.
	Text din Legea nr. 311/2003


	Text  adoptat de Senat
	Text propus de Comisie

(autorul amendamentului)
	Motivarea 

amendamentelor propuse

	0
	1
	2
	3
	4

	1.
	
	Lege pentru modificarea şi completarea Legii muzeelor şi a colecţiilor publice nr. 311/2003
	Titlul Legii nemodificat
	

	2.
	
	Art. I. – Legea muzeelor şi a colecţiilor publice nr. 311/2003, publicată în Monitorul Oficial al României, Partea I, nr. 528 din 23 iulie 2003, se modifică şi se completează după cum urmează:


	Nemodificat.


	

	3.
	Art. 1. – Prezenta lege reglementează regimul juridic general, clasificarea şi principiile organizării şi funcţionării muzeelor şi colecţiilor publice, precum şi colecţiilor private accesibile publicului.


	1. Articolul 1 va avea următorul cuprins:

“Art. 1.- Prezenta lege reglementează regimul juridic general, clasificarea şi principiile organizării şi funcţionării muzeelor şi a colecţiilor publice, precum şi ale colecţiilor private  accesibile publicului.”
	1. Articolul 1 se modifică şi va avea următorul cuprins:

“Art. 1.- Prezenta lege reglementează regimul juridic general, clasificarea şi principiile organizării şi funcţionării muzeelor şi  colecţiilor publice, precum şi ale colecţiilor private accesibile publicului.”

(Amendament propus de Comisie)
	Pentru o mai corectă exprimare.

	4.
	Art. 2. – În înţelesul prezentei legi, următorii termeni sunt definiţi astfel: 

a) muzeu – instituţia publică de cultură, aflată în serviciul societăţii, care colecţionează, conservă, cercetează, restaurează, comunică şi expune, în scopul cunoaşterii, educării şi recreării, mărturii  materiale şi spirituale ale existenţei şi evoluţiei comunităţilor umane, precum şi ale mediului înconjurător;

b) colecţie – ansamblul de bunuri culturale şi naturale, constituie în mod sistematic şi coerent de către persoane fizice sau persoane juridice de drept public ori de drept privat.
	2. La articolul 2, litera a) va avea următorul cuprins:

“ a) muzeu – instituţia de cultură, de drept public sau privat, fără scop lucrativ, aflată în serviciul societăţii, care colecţionează, conservă, cercetează, restaurează, comunică şi expune, în scopul cunoaşterii, educării şi recreerii, mărturii materiale şi spirituale ale existenţei şi evoluţiei comunităţilor umane, precum şi ale mediului înconjurător;”
	2. Nemodificat.
	

	5.
	Art. 4. – Funcţiile principale ale muzeului sunt:

a) constituirea, conservarea şi restaurarea patrimoniului muzeal;

b) evidenţa, protejarea, cercetarea şi dezvoltarea patrimoniului muzeal;

c) punerea în valoare a patrimoniului muzeal în scopul cunoaşterii, educării şi recreării.
	3. La articolul 4, literele a) şi b) vor avea următorul cuprins:

“a) constituirea ştiinţifică, administrarea, conservarea şi restaurarea patrimoniului muzeal;

b) cercetarea ştiinţifică, documentarea, protejarea şi dezvoltarea patrimoniului muzeal;”

c) nemodificat
	3. Literele  a) şi b) şi c) ale articolului 4 vor avea următorul cuprins:

“a) constituirea ştiinţifică, administrarea, conservarea şi restaurarea patrimoniului muzeal;

b) cercetarea ştiinţifică, evidenţa, documentarea, protejarea şi dezvoltarea patrimoniului muzeal;
c) punerea în valoare a patrimoniului muzeal în scopul cunoaşterii, educării şi recreerii.”

(Amendament propus de Comisie.)
	Pentru a da un spor de rigoare normativă  textului; pentru  o exprimare unitară.

	6.
	Art. 5. - Funcţiile principale ale colecţiilor publice sunt:

a) gestionarea, evidenţa, cercetarea, dezvoltarea, protejarea, conservarea şi restaurarea patrimoniului propriu;

b) punerea în valoare a patrimoniului propriu.
	4. Articolul  5 va avea următorul cuprins:

“Art. 5. - Funcţiile principale ale colecţiilor publice sunt:

a) constituirea, administrarea, conservarea şi restaurarea patrimoniului propriu;

b) cercetarea, documentarea, protejarea şi dezvoltarea patrimoniului propriu;

c) punerea în valoare a patrimoniului propriu.”
	4. Articolul  5 se modifică şi va avea următorul cuprins:

“Art. 5. - Funcţiile principale ale colecţiilor publice sunt:

 a) constituirea, administrarea, conservarea şi restaurarea patrimoniului propriu;

 b)  cercetarea, evidenţa, documentarea, protejarea şi dezvoltarea patrimoniului propriu;

c)    punerea în valoare a patrimoniului propriu.”

(Amendament propus de Comisie)
	Pentru a da un spor de rigoare normativă  textului Pentru a da o mai mare claritate a textului

	7.
	Art. 7. – Cultele susţin propriile muzee şi colecţii publice şi pot beneficia în acest scop de sprijin financiar şi logistic din partea autorităţilor administraţiei publice centrale şi locale, conform prevederilor legale în vigoare.

                      
	5. Articolul 7 se include în cuprinsul Capitolul I – Dispoziţii generale
	5. După articolul 6 se include articolul 7, din cuprinsul Capitolului II – Patrimoniul muzeal.

(Amendament propus de Comisie)
	Din motive de tehnic[ legislativă.

	8.
	Art. 8. – (1) Patrimoniul muzeal reprezintă totalitatea bunurilor, a drepturilor şi obligaţiile cu valoare patrimonială ce aparţin unui muzeu sau, după caz, unei colecţii publice. 

(2) Bunurile care se află în patrimoniul muzeal pot face obiectul dreptului de proprietate publică a statului şi a unităţilor administrativ-teritoriale sau, după caz, al dreptului de proprietate privată.


	6. La articolul 8, alineatele (1)  şi (2) vor avea următorul cuprins:

“Art. 8. – (1) Patrimoniul muzeal este alcătuit din totalitatea drepturilor şi obligaţiilor cu caracter patrimonial ale muzeului sau, după caz, ale colecţiilor publice, asupra unor bunuri aflate în proprietate publică şi/sau privată.

(2) Bunurile care alcătuiesc patrimoniul muzeal pot face obiectul dreptului de proprietate publică a statului şi/sau a unităţilor administrativ-teritoriale ori, după caz, al dreptului de proprietate privată.”


	6. La articolul 8, alineatele (1)  şi (2) vor avea următorul cuprins:

“Art. 8. – (1) Patrimoniul muzeal este alcătuit din totalitatea bunurilor, a drepturilor şi obligaţiilor cu caracter patrimonial ale muzeului sau, după caz, ale colecţiilor publice, asupra unor bunuri aflate în proprietate publică şi/sau privată.

(2) Bunurile care alcătuiesc patrimoniul muzeal pot face obiectul dreptului de proprietate publică a statului şi/sau a unităţilor administrativ-teritoriale ori, după caz, al dreptului de proprietate privată.”

(Amendament propus de Comisie)
	Pentru o exprimare mai clară.

	9.
	Art. 9. – Pot face obiectul unui patrimoniu muzeal, conform legii:

a) bunurile clasate în patrimoniu cultural naţional mobil, de valoare excepţională, istorică, arheologică,  etnografică, artistică, documentară, ştiinţifică şi tehnică, literară, cinematografică, numismatică, filatelică, heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi ale potenţialului creator uman;

b) bunurile imobile de valoare excepţională, istorică, arheologică, etnografică, artistică, documentară, ştiinţifică şi tehnică;

c) siturile şi rezervaţiile care au caracter arheologic, istoric,  artistic, etnografic, tehnic şi arhitectural, constituite din terenuri, parcuri naturale, grădini botanice şi zoologice, precum şi construcţiile aferente; 

d) alte bunuri care au rol documentar, educativ, recreativ, ilustrativ şi care pot fi folosite în cadrul expoziţiilor şi al altor manifestări muzeale.
	7. Articolul 9 va avea următorul cuprins:

“Art. 9. – Pot face obiectul unui patrimoniu muzeal, conform legii:

a) bunurile imobile de valoare excepţională, arheologică, istorică, etnografică, artistică, documentară, memorialistică, ştiinţifică şi tehnică;

b) siturile şi rezervaţiile care au caracter arheologic, istoric, artistic, etnografic, tehnic şi arhitectural, constituite din terenuri, parcuri naturale, grădini botanice şi zoologice, precum şi construcţiile aferente;

c) bunurile clasate în patrimoniul cultural naţional mobil, de valoare excepţională, arheologică, istorică, etnografică, artistică, documentară, ştiinţifică şi tehnică, literară, memorialistică, cinematografică, numismatică, filatelică, heraldică, bibliofilă, cartografică şi epigrafică, reprezentând mărturii materiale şi spirituale ale evoluţiei comunităţilor umane, ale mediului înconjurător şi ale potenţialului creator uman; 

d) alte bunuri care au rol documentar, educativ, recreativ, ilustrativ şi care pot fi folosite în cadrul expoziţiilor şi al altor manifestări muzeale.”
	7. Nemodificat.
	

	10.
	                    _________
	8. După articolul 9 se introduce un articol nou, art. 91, cu următorul cuprins:

“Art. 91. – (1) Evidenţa bunurilor care fac parte din patrimoniul muzeal este ţinută prin Registrul informatizat pentru evidenţa analitică a bunurilor culturale, document permanent, având caracter obligatoriu.

(2) Registrul informatizat pentru evidenţa analitică a bunurilor culturale este alcătuit pe baza unui model unic, aprobat prin ordin al ministrului culturii şi cultelor, cu avizul Comisiei Naţionale a Muzeelor şi Colecţiilor.” 
	8. După articolul 9 se introduce un articol nou, art. 91, cu următorul cuprins:

“Art. 91. – (1) Evidenţa bunurilor care fac parte din patrimoniul muzeal este ţinută prin Registrul informatizat pentru evidenţa analitică a bunurilor culturale, document permanent, având caracter obligatoriu, cu menţinerea registrelor de inventar şi a documentelor primare.

(2) Registrul informatizat pentru evidenţa analitică a bunurilor culturale este alcătuit pe baza unui model unic, aprobat prin ordin al ministrului culturii şi cultelor, cu avizul Comisiei Naţionale a Muzeelor şi Colecţiilor.” 

(Amendament propus de Comisie)
	Pentru introducerea obligativităţii păstrării documentelor de bază.

	11.
	Art. 10. – (l)

 b) să realizeze evidenţa şi, după caz, clasarea bunurilor care fac obiectul patrimoniului muzeal;

 
	9. La articolul 10, litera b) a alineatului (1) va avea următorul cuprins:

“b) să realizeze documentarea şi, după caz, clasarea bunurilor care fac obiectul patrimoniului muzeal;”


	10. La articolul 10, litera b) a alineatului (1) se modifică şi va avea următorul cuprins:

“b) să realizeze documentarea, evidenţa şi, după caz, clasarea bunurilor care fac obiectul patrimoniului muzeal;”

(Amendament propus de Comisie)
	Pentru înscrierea unei activităţi deosebit de importante.

	12.
	(2) Proprietarii şi titularii de alte drepturi reale asupra muzeelor şi colecţiilor publice de importanţă naţională sunt obligaţi să încheie contracte de asigurare parţială sau integrală, în funcţie de obligaţiile ce le revin potrivit prevederilor Codului civil, pentru bunurile mobile şi imobile care fac obiectul patrimoniului muzeal, conform dispoziţiilor legale în vigoare.

(3) Proprietarii şi titularii de alte drepturi reale asupra muzeelor şi colecţiilor publice de importanţă regională, judeţeană şi locală, sunt obligaţi să încheie contracte de asigurare parţială sau integrală pentru bunurile mobile şi imobile clasate în patrimoniul naţional, categoria Tezaur, respectiv, monumente istorice din clasele A şi B, care fac obiectul patrimoniului muzeal, conform dispoziţiilor legale în vigoare.

(4) Încheierea contractelor de asigurare prevăzute la alin. (2) şi (3) se fac treptat, acordându-se prioritate bunurilor clasate în categoria Tezaur.

(5) Autorităţile administraţiei publice centrale sau locale, după caz, prevăd în bugetele proprii fondurile necesare pentru asigurarea bunurilor clasate în categoria Tezaur, precum şi a imobilelor clasate în categoriile A şi B, potrivit legii.


	10. Alineatele (2) – (5) ale articolului 10 vor avea următorul cuprins:

“(2) Proprietarii şi titularii de alte drepturi reale asupra muzeelor şi colecţiilor publice de importanţă naţională sunt obligaţi, în limita fondurilor disponibile, să încheie contracte de asigurare parţială sau integrală, în funcţie de obligaţiile ce le revin potrivit prevederilor Codului civil, pentru bunurile mobile şi imobile care fac obiectul patrimoniului muzeal, conform dispoziţiilor legale în vigoare.

(3) Proprietarii şi titularii de alte drepturi reale asupra muzeelor şi colecţiilor publice de importanţă regională, judeţeană şi locală sunt obligaţi, în limita fondurilor disponibile, să încheie contracte de asigurare parţială sau integrală pentru bunurile clasate în patrimoniul cultural naţional, categoria Tezaur, respectiv pentru monumentele istorice din categoriile A şi B, care fac obiectul patrimoniului muzeal, conform dispoziţiilor legale în vigoare.

(4) Încheierea contractelor de asigurare prevăzute la alin. (2) şi (3) se face treptat, acordându-se prioritate bunurilor clasate în categoria Tezaur, respectiv monumentelor istorice din categoriile A şi B, precum şi monumentelor etnografice transferate în muzeele în aer liber.
(5) Autorităţile administraţiei publice centrale sau locale, după caz, au obligaţia să prevadă în bugetele proprii fondurile necesare pentru asigurarea bunurile clasate în categoria Tezaur, precum şi a imobilelor clasate în categoriile A şi B, potrivit legii.”


	10. Alineatele (2) – (5) ale articolului 10 vor avea următorul cuprins:

“(2) Proprietarii şi titularii de alte drepturi reale asupra muzeelor şi colecţiilor publice de importanţă naţională sunt obligaţi,  să încheie contracte de asigurare parţială sau integrală, în funcţie de obligaţiile ce le revin potrivit prevederilor Codului civil, pentru bunurile mobile şi imobile care fac obiectul patrimoniului muzeal, conform dispoziţiilor legale în vigoare.

(3) Proprietarii şi titularii de alte drepturi reale asupra muzeelor şi colecţiilor publice de importanţă regională, judeţeană şi locală sunt obligaţi, să încheie contracte de asigurare parţială sau integrală pentru bunurile clasate în patrimoniul cultural naţional, categoria Tezaur, respectiv pentru monumentele istorice din categoriile A şi B, care fac obiectul patrimoniului muzeal, conform dispoziţiilor legale în vigoare.

(4) Încheierea contractelor de asigurare prevăzute la alin. (2) şi (3) se face treptat, acordându-se prioritate bunurilor clasate în categoria Tezaur, respectiv monumentelor istorice din categoriile A şi B, precum şi monumentelor etnografice transferate în muzeele în aer liber.

(5) Autorităţile administraţiei publice centrale sau locale, după caz, au obligaţia să prevadă în bugetele proprii fondurile necesare pentru asigurarea bunurile clasate în categoria Tezaur, precum şi a imobilelor clasate în categoriile A şi B, potrivit legii.”

(Amendament propus de Comisie)
	Eliminarea unei prevederi care crea posibilitatea interpretării normei.

	13.
	Art. 14. - (1) Muzeele şi colecţiile publice de importanţă naţională sunt muzeele şi colecţiile publice de drept public sau de drept privat, care deţin în patrimoniul lor muzeal bunuri de valoare excepţională, semnificative în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie; muzeele şi colecţiile publice de importanţă naţională sunt prevăzute în anexa nr. 1. 

(2) Muzeele şi colecţiile publice de importanţă regională sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan regional; muzeele şi colecţiile publice de importanţă regională sunt prevăzute în anexa nr. 2. 

(3) Muzeele şi colecţiile publice de importanţă judeţeană sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan judeţean; muzeele şi colecţiile publice de importanţă judeţeană sunt prevăzute în anexa nr. 3. 

(4) Muzeele şi colecţiile publice de importanţă locală sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan municipal, orăşenesc sau comunal. 
	                   ---------------------
	11. Articolul 14 se modifică şi va avea următorul cuprins:

“Art. 14. – (1) Muzeele şi colecţiile publice de importanţă naţională sunt muzeele şi colecţiile publice de drept public sau de drept privat, care deţin în patrimoniul lor muzeal bunuri de valoare excepţională, semnificativă în plan naţional pentru istorie, arheologie, etnologie, artă, arhivistică, ştiinţă, tehnică, literatură, cinematografie, numismatică, filatelie, heraldică, bibliofilie, cartografie şi epigrafie.

(2) Muzeele şi colecţiile publice de importanţă regională sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan regional.

(3) Muzeele şi colecţiile publice de importanţă judeţeană sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan judeţean.

(4) Muzeele şi colecţiile publice de importanţă locală sunt muzeele şi colecţiile publice de drept public sau de drept privat, care deţin în patrimoniul lor muzeal bunurile prevăzute la alin. (1), semnificative în plan municipal, orăşenesc sau comunal.”

(Amendament propus de Comisie)
	Din motive de tehnică legislativă. – Prin corelare cu abrogarea anexelor.

	14.
	Art. 15. - (1) Acordarea titulaturii din muzeu sau, după caz, de colecţie publică de importanţă naţională altor muzee sau colecţii publice decât cele prevăzute în anexa nr. 1 se aprobă prin hotărâre a Guvernului, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor. 


	11. Alineatul (1) al articolului 15 va avea următorul cuprins:

“Art. 15. – (1) Acordarea titulaturii de muzeu sau, după caz, de colecţie publică de importanţă naţională altor muzee sau colecţii publice,  decât cele prevăzute în anexa nr. 1 se aprobă prin hotărâre a Guvernului, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor.”
	12. Alineatul (1) al articolului 15 se modifică şi va avea următorul cuprins:

“Art. 15. – (1) Acordarea titulaturii de muzeu sau, după caz, de colecţie publică de importanţă naţională, regională, judeţeană, sau locală, după caz, se aprobă prin hotărâre a Guvernului, iniţiată de Ministerul Culturii şi Cultelor, cu avizul Comisiei Naţionale a Muzeelor şi Colecţiilor.”

(Amendament propus de Comisie)
	Pentru o mai  corectă clasificare, ca urmare a abrogării anexelor.

	15.
	Art. 21. - (1) Activitatea muzeelor şi a colecţiilor publice de drept public se finanţează din venituri proprii şi din alocaţii acordate de la bugetul de stat sau de la bugetele locale, după caz. 

 
	12. Alineatul (1) al articolului 21 va avea următorul cuprins:

“Art. 21. – (1) Activitatea muzeelor şi a colecţiilor publice de drept public se finanţează din venituri proprii şi din subvenţii acordate de la bugetul de stat sau de la bugetele locale, după caz.”
	13. Nemodificat.
	

	16.
	Art. 24. - (1) Muzeele şi colecţiile publice de drept public sunt organizate şi funcţionează conform prevederilor prezentei legi şi ale regulamentului de organizare şi funcţionare propriu, aprobat de autoritatea în subordinea căreia se află, potrivit dispoziţiilor legale în vigoare. 

(2) Personalul de specialitate al muzeelor şi al colecţiilor publice cuprinde funcţiile de muzeograf, cercetător, conservator, restaurator şi tehnician de muzeu, respectiv arhitect, acolo unde este cazul. 

(3) Pentru personalul muzeelor care lucrează în condiţii speciale de muncă se va acorda un spor de toxicitate la salariu. 

(4) Pentru personalul de specialitate şi tehnic care lucrează în depozite şi la organizarea unor expoziţii cu bunuri clasate în categoria Tezaur se va acorda un spor de confidenţialitate. 


	13. Alineatele (2) – (4) ale articolului 24 va avea următorul cuprins:

“(2) Personalul de specialitate al muzeelor şi al colecţiilor publice cuprinde funcţiile prevăzute de dispoziţiile legale în vigoare.

(3) Pentru personalul muzeelor care lucrează în condiţii speciale de muncă, în depozite, laboratoare şi ateliere de conservare şi restaurare, se va acorda un spor de toxicitate de 15% din salariul de bază.

(4) Pentru personalul de specialitate şi tehnic care lucrează în depozite şi la organizarea unor expoziţii cu bunuri clasate în categoria Tezaur se va acorda un spor de confidenţialitate de 15% din salariul de bază..”
	14. Alineatele (2) – (4) ale articolului 24 vor avea următorul cuprins:

“(2) Personalul de specialitate al muzeelor şi al colecţiilor publice cuprinde funcţiile de: cercetător ştiinţific, arheolog, muzeograf, conservator, restaurator, investigator biolog, investigator chimist, investigator fizician, arhitect, designer, topograf, informatician, documentarist, bibliotecar, grafician, desenator, gestionar de colecţie, custode, fotograf, operator video, precum şi alte funcţii asimilate specificului colecţiilor.

(3) Pentru personalul muzeelor care lucrează în condiţii speciale de muncă, în depozite, laboratoare şi ateliere de conservare şi restaurare, precum şi în şantiere arheologice, se acordă un spor de toxicitate de 15% din salariul de bază.

(4) Pentru personalul de specialitate şi tehnic care lucrează în depozite şi la organizarea unor expoziţii cu bunuri clasate în categoria Tezaur se  acordă un spor de confidenţialitate de 15% din salariul de bază..”
(Amendament propus de Comisie)
	Pentru o mai clară identificare a funcţiilor de specialitate în domeniul muzeelor şi colecţiilor publice.

Pentru introducerea unei noi categorii de personal care lucrează în condiţii speciale.



	17.
	               _________________
	14. La articolul 24, după alineatul (4) se introduc trei alineate noi, alin. (5) – (7), cu următorul cuprins:

“(5) Persoanele care beneficiază de sporurile prevăzute la alin. (3) şi (4), precum şi condiţiile de acordare a acestora se aprobă de către ordonatorii principali de credite, respectiv de conducătorii muzeelor şi colecţiilor publice de drept privat.

(6) Sporurile  prevăzute la alin. (3) şi (4) se acordă cu încadrarea în bugetul aprobat instituţiilor publice.

(7) Criteriile şi metodologia de încadrare a locurilor de muncă în condiţii speciale se stabilesc prin hotărâre a Guvernului, iniţiată de Ministerul Culturii şi Cultelor, în termen de 60 de zile de la data adoptării prezentei legi, cu avizul Ministerul Muncii, Solidarităţii Sociale şi Familiei şi al Ministerului Sănătăţii.”
	15. La articolul 24, după alineatul (4) se introduc două alineate noi alin. (5) şi alin. (6) cu următorul cuprins:

“ (5) Personalul cu o vechime neîntreruptă de 10 ani în muzee sau colecţii publice de drept public beneficiază de un spor de stabilitate  de 10% din salariul de bază.

Se elimină

(6) Criteriile şi metodologia de încadrare a locurilor de muncă în condiţii speciale se stabilesc prin hotărâre a Guvernului, iniţiată de Ministerul Culturii şi Cultelor,  cu avizul Ministerul Muncii, Solidarităţii Sociale şi Familiei şi al Ministerului Sănătăţii.”
(Amendament propus de Comisie)
	Pentru introducerea unei prevederi care are în vedere păstrarea personalului în sistem, ţinând cont de perioada de timp necesară pentru pregătirea specifică .

Pentru eliminarea unor prevederi redundante.

Din motive de tehnică legislativă.. 

	18.
	               ________________
	15. După articolul 24 se introduce un articol nou, art. 241, cu următorul cuprins: 

“Art. 241. – (1) Angajarea personalului de specialitate din muzee şi colecţii publice se realizează prin concurs, organizat de conducerea muzeului sau a colecţiei publice, potrivit legii.

(2) Atribuţiile personalului din muzee şi colecţii publice se stabilesc prin fişa postului, conform structurii organizatorice, programelor de activitate şi sarcinilor de serviciu.

(3 Promovarea, sancţionarea, eliberarea din funcţie şi destituirea personalului din muzee şi colecţii publice se realizează în conformitate cu prevederile legale.

(4) Pregătirea şi formarea profesională continuă a personalului de specialitate din muzee şi colecţii publice se asigură prin instituţii de specialitate acreditate: învăţământ postliceal, învăţământ superior de lungă şi scurtă durată, inclusiv învăţământ la distanţă, cursuri postuniversitare, programe de masterat şi doctorat, precum şi prin alte forme de pregătire profesională.”
	16. După articolul 24 se introduce un articol nou, art. 241, cu următorul cuprins: 

“Art. 241. – (1) Angajarea personalului de specialitate din muzee şi colecţii publice se realizează prin concurs, organizat de conducerea muzeului sau a colecţiei publice, potrivit legii.

(2) Atribuţiile personalului din muzee şi colecţii publice se stabilesc prin fişa postului, conform structurii organizatorice, programelor de activitate şi sarcinilor de serviciu.

 Se elimină.

(3) Pregătirea şi formarea profesională continuă a personalului de specialitate din muzee şi colecţii publice se asigură prin instituţii de specialitate acreditate: învăţământ postliceal, învăţământ superior de lungă şi scurtă durată, inclusiv învăţământ la distanţă, cursuri postuniversitare, programe de masterat şi doctorat, precum şi prin alte forme de pregătire profesională.”

(Amendament propus de Comisie)
	Pentru eliminarea unor prevederi redundante.



	19.
	Art. 26. - (1) Conducerea executivă a muzeelor şi a colecţiilor publice de drept public este exercitată de către un director general sau, după caz, de către un director, angajat prin concurs de autoritatea în subordinea căreia se află muzeele şi colecţiile publice de drept public respective, potrivit legii. 

(2) Autorităţile prevăzute la alin. (1) pot revoca directorul general sau, după caz, directorul, potrivit legii. 


	16. Articolul 26 va avea următorul cuprins:

“Art. 26.- (1) Conducerea executivă a muzeelor şi a colecţiilor publice de drept public este exercitată de către un director general sau, după caz, de către un director, ajutat de unul sau mai mulţi directori adjuncţi.

(2) Angajarea directorilor generali, a directorilor generali adjuncţi, a directorilor şi a directorilor adjuncţi se face, potrivit legii, pe bază de concurs organizat de autoritatea în subordinea căreia se află muzeul sau colecţia publică respectivă şi cu avizul Comisiei Naţionale a Muzeelor şi Colecţiilor.

(3) Promovarea, sancţionarea şi eliberarea din funcţie a personalului de conducere prevăzut la alin. (2)  se fac de către autorităţile care i-au numit, cu avizul Comisiei Naţionale a Muzeelor şi Colecţiilor, potrivit legii.”
	17. Articolul 26 se modifică şi va avea următorul cuprins:

“Art. 26.- (1) Conducerea executivă a muzeelor şi a colecţiilor publice de drept public este exercitată de către un director general sau, după caz, de către un director, şi de unul sau mai mulţi directori adjuncţi.

(2) Angajarea şi eliberarea din funcţie a directorilor generali, a directorilor generali adjuncţi, a directorilor şi a directorilor adjuncţi se face, potrivit legii, cu avizul Comisiei Naţionale a Muzeelor şi Colecţiilor.”

(3)Se elimină.

(Amendament propus de Comisie)
	Pentru o exprimare mai clară şi mai sintetică.

Pentru eliminarea unor prevederi redundante.

	20.
	             ____________________
	17. După articolul 28 se introduce un articol nou, art. 281, cu următorul cuprins: 

“Art. 281. – Orice reorganizare a muzeelor sau colecţiilor publice de drept public care se află în subordinea autorităţilor administraţiei publice locale se aprobă prin hotărârea autorităţilor publice tutelare, prin votul a două treimi din numărul total de consilieri, cu avizul prealabil conform al Comisiei Naţionale a Muzeelor şi Colecţiilor.” 
	18. După articolul 28 se introduce un articol nou, art. 281, cu următorul cuprins: 

“Art. 281. – (1) Desfiinţarea muzeelor sau colecţiilor publice de drept public care se află în subordinea autorităţilor administraţiei publice locale se aprobă prin hotărârea autorităţii administraţiei publice tutelare, cu votul a două treimi din numărul total de consilieri, cu avizul prealabil conform al Comisiei Naţionale a Muzeelor şi Colecţiilor.

(2) Orice reorganizare a muzeelor sau colecţiilor publice de drept public care se află în subordinea autorităţilor administraţiei publice locale se aprobă prin hotărârea autorităţilor publice tutelare, cu votul a jumătate plus unu din numărul total de consilieri, cu avizul prealabil al Comisiei Naţionale a Muzeelor şi Colecţiilor.”

(Amendament propus de Comisie)
	Pentru introducerea unui spor de rigoare normativă şi evitarea desfiinţării nejustificate a unor instituţii muzeale.

	21.
	Art. 30. – 

i) colaborează cu Ministerul Educaţiei, Cercetării şi Tineretului, respectiv cu Ministerul Muncii, Solidarităţii Sociale şi Familiei, în vederea pregătirii specialiştilor şi a personalului auxiliar din domeniul muzeelor şi al colecţiilor publice, în conformitate cu prevederile Legii învăţământului nr.84/1995, republicată, cu modificările şi completările ulterioare; 


	18. La articolul 30, litera i) va avea următorul cuprins:

 “i) colaborează cu Ministerul Educaţiei şi Cercetării, respectiv cu Ministerul Muncii, Solidarităţii Sociale şi Familiei, în vederea pregătirii specialiştilor şi a personalului auxiliar din domeniul muzeelor şi al colecţiilor publice, în conformitate cu prevederile Legii învăţământului nr. 84/1995, republicată, cu modificările şi completările ulterioare;”
	19. Nemodificat.


	

	22.
	Art. 34. - Constituie infracţiune degradarea, aducerea în stare de neîntrebuinţare sau distrugerea bunurilor din patrimoniul muzeelor şi al colecţiilor publice şi se pedepseşte cu închisoare de la 6 luni la 5 ani sau cu amendă. 


	19. Articolul 34 va avea următorul cuprins:

“Art. 34. – (1) Degradarea, aducerea în stare de neîntrebuinţare sau distrugerea bunurilor mobile din patrimoniul muzeelor şi al colecţiilor publice clasate în patrimoniul cultural naţional sau a imobilelor, monumente istorice, se sancţionează în conformitate cu prevederile legale în vigoare.

(2) Degradarea, aducerea în stare de neîntrebuinţare sau distrugerea bunurilor din patrimoniul muzeelor şi al colecţiilor public, care nu sunt clasate în patrimoniul cultural naţional, constituie infracţiune şi se pedepseşte cu închisoare de la 6 luni la 5 ani sau cu amendă de la 5.000 la 15.000 lei.

(3) Executarea de falsuri după bunuri culturale, în scopul comercializării către muzee şi colecţii publice sau private, din România sau din alte state, constituie infracţiune şi se pedepseşte cu închisoare de la un an la 5 ani sau cu amendă de la 10.000 la 30.000 lei.”   
	20. Articolul 34 se modifică şi va avea următorul cuprins:

“Art. 34. – (1) Distrugerea, degradarea sau aducerea în stare de neîntrebuinţare, cu intenţie, a bunurilor mobile din patrimoniul muzeelor şi al colecţiilor publice, clasate, sau neclasate în patrimoniul cultural naţional, precum şi  distrugerea, degradarea sau aducerea în stare de neîntrebuinţare, cu intenţie, a imobilelor, care sunt monumente istorice, constituie infracţiuni şi se pedepsesc în conformitate cu prevederile legale în vigoare.

Se  elimină.

(2) Executarea de falsuri după bunuri culturale, în scopul comercializării, sau în orice alt scop, constituie infracţiune şi se pedepseşte în conformitate cu prevederile legale în vigoare, referitoare la bunuri culturale clasate în patrimoniul cultural naţional.”

(Amendament propus de Comisie)
	Pentru o mai mare rigoare normativă care să ţină cont de prevederile legii penale Şi evitarea dublei reglementări în ceea ce priveşte stabilirea pedepselor.

 

	23.
	Art. 36. - Infracţiunea şi contravenţiile prevăzute la art. 34 şi, respectiv, la art. 35 se constată, iar sancţiunile se aplică de către specialişti din cadrul Ministerului Culturii şi Cultelor şi ai direcţiilor pentru cultură, culte şi patrimoniul cultural naţional judeţene, respectiv a municipiului Bucureşti, împuterniciţi ca atare prin ordin al ministrului culturii şi cultelor. 


	20. Articolul 36 va avea următorul cuprins:

“Art. 36. – Infracţiunile şi contravenţiile prevăzute la art. 34 şi, respectiv, la art. 35 se constată, iar sancţiunile se aplică de către specialişti din cadrul Ministerului Culturii şi Cultelor şi ai direcţiilor pentru cultură, culte şi patrimoniu cultural naţional judeţene, respectiv a municipiului Bucureşti, împuterniciţi ca atare prin ordin al ministrului culturii şi cultelor, precum şi de către personalul din structurile specializate în domeniul protejării patrimoniului cultural naţional din Inspectoratul General al Poliţiei Române 
	21. Articolul 36 se modifică şi va avea următorul cuprins:.

“Art. 36. – Contravenţiile prevăzute la art. 35,  se constată, iar sancţiunile se aplică de către specialişti din cadrul Ministerului Culturii şi Cultelor şi ai direcţiilor pentru cultură, culte şi patrimoniul cultural naţional judeţene, respectiv a municipiului Bucureşti, împuterniciţi ca atare prin ordin al ministrului culturii şi cultelor.”  

(Amendament propus de Comisie)
	Pentru eliminarea unor prevederi a căror materie este deja reglementată prin alte acte normative.

	24.
	Art. 40. - Anexele nr. 1-3 fac parte integrantă din prezenta lege.
	               ________________


	22. Art. 40 se abrogă.

(Amendament propus de Comisie)                                                            
	Din motive de tehnică legislativă.



	25.
	________________


	Art. II. – Anexele nr. 1 – 3 la Legea nr. 311/2003 se înlocuiesc cu anexele nr. 1- 3 din prezenta lege.
	23. – Anexele nr. 1 – 3 la Legea nr. 311/2003 se abrogă.

(Amendament propus de Comisie)
	Din motive de tehnică legislativă.



	26.
	________________


	Art. III. – Ordinul ministrului culturii şi cultelor pentru aprobarea modelului unic al Registrului informatizat pentru evidenţa analitică a bunurilor culturale se publică în Monitorul Oficial al României, Partea I, în termen de 60 de zile de la intrarea în vigoare a prezentei legi.
	Art. II. – Ordinul ministrului culturii şi cultelor pentru aprobarea modelului unic al Registrului informatizat pentru evidenţa analitică a bunurilor culturale se publică în Monitorul Oficial al României, Partea I, în termen de 60 de zile de la intrarea în vigoare a prezentei legi; în acelaşi termen se publică şi hotărârea Guvernului prevăzută la art. 24, alin. (6).

(Amendament propus de Comisie)
	Din motive de tehnică legislativă .în completarea prevederilor de la punctul 15.

	27.
	________________


	Art. IV. – Legea muzeelor şi a colecţiilor publice nr. 311/2003, publicată în Monitorul Oficial al României, Partea I, nr. 528 din 23 iulie 2003, cu modificările şi completările aduse prin prezenta lege, se va republica în Monitorul Oficial al României, dându-se textelor o nouă numerotare.
	Devine Art. III – nemodificat


	Din motive de tehnică legislativă.




I. Amendamente respinse


În cursul dezbaterii, Comisia a respins următoarele amendamente:

	Nr. crt.
	Text iniţial
	Amendamentul propus şi autorul acestuia
	Motivare
	Camera 

decizională

	 0
	1
	2
	3
	4

	1
	Anexa 1. Lista muzeelor de importanţă naţională
	Complexul muzeal ”Curtea Domnească” din municipiul Târgovişte cuprins în Lista muzeelor de importanţă judeţeană (Anexa 3) să fie introdus în Lista muzeelor de importanţă  naţională ( Anexa 1).

(Amendament propus de domnul deputat Florin Aurelian Popescu şi Comisia pentru administraţie publică, amenajarea teritoriului şi echilibru ecologic)
	Motivarea amendamentului:  Importanţa Complexului muzeal  care are 12 secţii dintre care cea mai semnificativă este Cutea Domnească din Târgovişte care este şi cel mai bine păstrat ansamblu aulic medieval.

Motivarea respingerii:

Abrogarea anexelor 1-3 la Legea nr.311/2003
	Camera decizională  Camera Deputaţilor

	2
	Anexa 3. Lista muzeelor de importanţă judeţeană.
	Modificarea Anexei 3 la lege, în sensul scoaterii de pe lista muzeelor de importanţă judeţeană a Complexului Naţional Muzeal ”Curtea Domnească” cu sediul în municipiul Târgovişte şi trecerea pe lista muzeelor de importanţă regională ( Anexa 2).

(Amendament propus de domnul deputat Florin Aurelian Popescu şi domnul senator Mihai Dumitrescu)
	Motivarea amendamentului:  Importanţa Complexului muzeal  care are 12 secţii dintre care cea mai semnificativă este Cutea Domnească din Târgovişte care este şi cel mai bine păstrat ansamblu aulic medieval.

Motivarea respingerii:

Abrogarea anexelor1-3 la Legea nr.311/2003. 
	Camera decizională  Camera Deputaţilor



Comisia a propus aprobarea proiectului cu unanimitatea voturilor membrilor Comisiei prezenţi în sală în momentul votării.
PREŞEDINTE, 

      MÁRTON Árpád Francisc


       Expert,












     
   Cristina Dan








             

